CELEX: 32007D0639
Language: bg
Date: 2007-10-02 00:00:00
Title: 2007/639/ЕО: Решение на Комисията от 2 октомври 2007 година за утвърждаване на общ формат за подаването на данни и информация в съответствие с Регламент (ЕО) № 850/2004 на Европейския парламент и на Съвета относно устойчивите органични замърсители (нотифицирано под номер C(2007) 4409)

4.10.2007   
            
            
               BG
            
            
               Официален вестник на Европейския съюз
            
            
               L 258/39
            
         
      РЕШЕНИЕ НА КОМИСИЯТА
   
   от 2 октомври 2007 година
   за утвърждаване на общ формат за подаването на данни и информация в съответствие с Регламент (ЕО) № 850/2004 на Европейския парламент и на Съвета относно устойчивите органични замърсители
   (нотифицирано под номер C(2007) 4409)
   (2007/639/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 850/2004 на Европейския парламент и на Съвета от 29 април 2004 г. относно устойчивите органични замърсители (УОЗ) и за изменение на Директива 79/117/ЕИО (1), и по-специално член 12, параграф 4 от него,
   като има предвид, че:
   
               (1)
            
            
               В член 12 от Регламент (ЕО) № 850/2004 се изисква държавите-членки да предоставят редовно на Комисията различни данни и информация.
            
         
               (2)
            
            
               За подаването на тези данни и информация следва да се установи общ формат.
            
         
               (3)
            
            
               Мерките, предвидени в настоящото решение, са в съответствие със становището на комитета, учреден по силата на член 29 от Директива 67/548/ЕИО на Съвета (2),
            
         ПРИЕ НАСТОЯЩОТО РЕШЕНИЕ:
   Член 1
   Държавите-членки подават на Комисията данните и информацията, необходими съгласно член 12, параграфи 1, 2 и 3 от Регламент (ЕО) № 850/2004, във формата, установен в приложението към това решение.
   Член 2
   Адресати на настоящото решение са държавите-членки.
   
      Съставено в Брюксел на 2 октомври 2007 година.
      
         
            За Комисията
         
         Stavros DIMAS
         
         
            Член на Комисията
         
      
   
   
      (1)  ОВ L 158, 30.4.2004 г., стр. 7.
   
      (2)  ОВ 196, 16.8.1967 г., стр. 1. Директива, последно изменена с Директива 2006/121/ЕО на Европейския парламент и на Съвета (ОВ L 396, 30.12.2006 г., стр. 850).
   
      ПРИЛОЖЕНИЕ
      Формат за подаване на данни и информация по член 12 от Регламент (ЕО) № 850/2004 относно устойчивите органични замърсители
      A.   Годишен доклад за контрола върху производството и пускането на пазара (член 12, параграф 2)
      Раздел I:   Обща информация
      1.   Държава-членка:
      2.   Име и длъжност на служителя за контакт:
      3.   Пълно наименование на институцията:
      4.   Адрес за кореспонденция:
      5.   Телефонен номер:
      6.   Факс:
      7.   Имейл:
      8.   Дата на доклада (дд/мм/гггг):
      Раздел II:   Контрол върху производството и пускането на пазара
      1.   Производство на вещества, изброени в приложение I или II към Регламент (ЕО) № 850/2004 (наричани по-долу „приложение I или II“)
      1.1.   Година на доклада:
      1.2.   Произведен ли е във Вашата държава-членка някой от химикалите, изброени в приложение I или II, в периода, отразен в този доклад? (Да/Не)
      1.2.1.   Ако отговорът на въпрос 1.2 е „Да“, моля уточнете наименованието на веществото(ата) и съответното(ите) произведено(и) количество(а) (в kg).
      2.   Пускане на пазара на вещества, изброени в приложение I или II
      2.1.   Година на доклада:
      2.2.   Има ли химикали от изброените в приложение I или II, които са пуснати на пазара във Вашата държава-членка или са били изнесени от Вашата държава-членка в периода, отразен в този доклад? (Да/Не)
      2.2.1.   Ако отговорът на въпрос 2.2 е „Да“, моля уточнете наименованието на веществото(ата) и съответното(ите) изнесено(и) или пуснато(и) на пазара количество(а) (в kg). В случай на износ или внос моля уточнете страната(ите) вносител(и) или износител(и).
      Б.   Тригодишен доклад за прилагането на Регламент (ЕО) № 850/2004 (член 12, параграфи 1 и 3).
      Раздел I:   Обща информация
      1.   Държава-членка:
      2.   Име и длъжност на служителя за контакт:
      3.   Пълно наименование на институцията:
      4.   Адрес за кореспонденция:
      5.   Телефонен номер:
      6.   Факс:
      7.   Имейл:
      8.   Дата на доклада (дд/мм/гггг):
      Раздел II:   Запаси
      1.   Има ли във Вашата държава-членка съобщени запаси от някое вещество от изброените в приложение I или II, чиято употреба е разрешена? (Да/Не)
      1.1.   Ако отговорът на въпрос 1 е „Да“, моля уточнете наименованието на веществото(ата). Уточнете за всеки запас от посочените вещества годината, в която е бил установен, естеството му, съдържанието му (% или mg/kg), количеството му (kg), местонахождението му и мерките, предприети за управлението му.
      2.   Има ли във Вашата държава-членка съобщени запаси от някое вещество от изброените в приложение I или II, чиято употреба не е разрешена? (Да/Не)
      2.1.   Ако отговорът на въпрос 2 е „Да“, моля уточнете наименованието на веществото(ата). Уточнете за всеки запас от посочените вещества годината, в която е бил установен, естеството му, съдържанието му (% или mg/kg), количеството му (kg), местонахождението му и мерките, предприети за управлението му.
      Раздел III:   Намаляване, свеждане до минимум и елиминиране на изпусканията
      1.   Вашата държава-членка разработила ли е план за действие относно веществата, изброени в приложение III към Регламент (ЕО) № 850/2004 (наричано по-долу „приложение III“)? (Да/Не)
      1.1.   Ако отговорът на въпрос 1 е „Не“, моля уточнете защо.
      1.2.   Ако отговорът на въпрос 1 е „Да“, моля уточнете наименованието на веществото(ата), за което(ито) имате данни за изпусканията. Уточнете за всяко посочено вещество за каква среда (т.е. въздух, вода, земя) разполагате с данни за изпускания. За всяка посочена среда посочете изпускането в грамове TEQ/година (СЗО-TEF (1) 2005) или в kg/година.
      2.   Вашата държава-членка разработила ли е мерки за идентифициране на източниците на вещества, изброени в приложение III? (Да/Не)
      2.1.   Ако отговорът на въпрос 2 е „Да“, моля опишете разработените мерки.
      3.   Вашата държава-членка разработила ли е мерки за характеризиране на източниците на вещества, изброени в приложение III? (Да/Не)
      3.1.   Ако отговорът на въпрос 3 е „Да“, моля опишете разработените мерки.
      4.   Вашата държава-членка разработила ли е мерки за свеждане до минимум на източниците на вещества, изброени в приложение III? (Да/Не)
      4.1.   Ако отговорът на въпрос 4 е „Да“, моля опишете разработените мерки.
      Раздел IV:   Планове за изпълнение
      1.   Вашата държава-членка разработила ли е Национален план за прилагане (НПП) в съответствие с член 7 от Стокхолмската конвенция за устойчивите органични замърсители? (Да/Не)
      1.1.   Ако отговорът на въпрос 1 е „Не“, моля посочете основанията за това.
      1.2.   Ако отговорът на въпрос 1 е „Да“, моля посочете датата(ите), на която(ито) той е бил изпратен до секретариата на Стокхолмската конвенция, Комисията и останалите държави-членки.
      1.2.1.   Предоставихте ли на обществеността предварителна и ефективна възможност да участва в разработването на вашия НПП? (Да/Не)
      1.2.1.1.   Ако отговорът на въпрос 1.2.1 е „Не“, моля посочете основанията за това.
      1.2.1.2.   Ако отговорът на въпрос 1.2.1 е „Да“, моля да опишете накратко по какъв начин.
      Раздел V:   Контрол
      1.   Вашата държава-членка утвърдила ли е програма за контрол за наличието на диоксини, фурани и ПХБ в околната следа? (Да/Не)
      1.1.   Ако отговорът на въпрос 1 е „Не“, моля посочете основанията за това.
      1.2.   Ако отговорът на въпрос 1 е „Да“, моля уточнете наименованието на веществото(ата), за което(ито) имате данни от контрола. Уточнете периода и целите на програмата за контрол, вида на мястото за пробовземане (например „горещи точки“, инциденти, обстоятелства), географското местоположение, приложения метод за анализ, средите, в които е взета пробата от веществото, откритите стойности (средна, междинна, максимална, минимална, брой проби) и начина за достъп до тези данни за всяко посочено вещество и всяка програма за контрол.
      Раздел VI:   Обмен на информация
      1.   Вашата държава-членка утвърдила ли е механизъм за обмен на информация? (Да/Не)
      1.1.   Ако отговорът на въпрос 1 е „Не“, моля посочете основанията за това.
      1.2.   Ако отговорът на въпрос 1 е „Да“ и ако механизмът за обмен на информацията не е част от вашия НПП, моля да го опишете.
      2.   Предприела ли е Вашата държава-членка някакви мерки за популяризиране и подпомагане на програми за привличане на общественото внимание във връзка с устойчивите органични замърсители? (Да/Не)
      2.1.   Ако отговорът на въпрос 2 е „Не“, моля посочете основанията за това.
      2.2.   Ако отговорът на въпрос 2 е „Да“, моля опишете предприетите мерки.
      3.   Предприела ли е Вашата държава-членка някакви мерки за популяризиране и подпомагане на осигуряването на обществена информираност във връзка с устойчивите органични замърсители?
      3.1.   Ако отговорът на въпрос 3 е „Не“, моля посочете основанията за това.
      3.2.   Ако отговорът на въпрос 3 е „Да“, моля опишете предприетите мерки.
      4.   Предприела ли е Вашата държава-членка някакви мерки за популяризиране и подпомагане на обучението на работници, учени, преподаватели и технически и ръководен персонал във връзка с устойчивите органични замърсители? (Да/Не)
      4.1.   Ако отговорът на въпрос 4 е „Не“, моля посочете основанията за това.
      4.2.   Ако отговорът на въпрос 4 е „Да“, моля опишете предприетите мерки.
      Раздел VII:   Техническа помощ
      1.   Вашата държава членка осигурила ли е техническа и финансова помощ на друга(и) държава(и) с оглед на развиването и засилването на техните способности да изпълнят изцяло задълженията си по Стокхолмската конвенция относно устойчивите органични замърсители? (Да/Не)
      1.1.   Ако отговорът на въпрос 1 е „Не“, моля посочете основанията за това.
      1.2.   Ако отговорът на въпрос 1 е „Да“, моля уточнете държавата(ите) и вида помощ.
      Раздел VIII:   Санкции
      1.   Санкции
      1.1.   Как Вашата държава-членка определя нормите относно санкциите, приложими към нарушенията на разпоредбите в Регламент (ЕО) № 850/2004?
      1.2.   Какви са мерките, предприети за осигуряване на изпълнението на правилата за санкциите?
      2.   Процедура при нарушения
      2.1.   Вашата държава-членка започвала ли е процедура при нарушение заради нарушение на Регламент (ЕО) № 850/2004? (Да/Не)
      2.2.   Ако отговорът на въпрос 2.1 е „Да“, моля уточнете члена от регламента, към който се отнася нарушението, опишете го накратко и посочете наказанието, наложено за нарушителя.
      
         (1)  Фактори за токсичен еквивалент на Световната здравна организация за полихлородибензо-p-диоксини и дибензофурани и копланарни полихлорирани бифенили.